Нишка пивара, као друштвено-одговорна фирма обојена локалпатриотизмом, лидер је у региону када је у питању подршка манифестацијама, догађајима и културно-уметничким програмима.
Поносни смо што годишње подржимо између 45 и 50 догађаја у Нишу и региону југоисточне Србије, што је готово један догађај недељно. Од великих, јавних градских манифестација града Ниша, попут Филмских сусрета или Театра на раскршчу у Народном позоришту Ниш, до нешто мањих али подједнако значајних попут Фестивала фантастике Змајкон, Нифеста, Мото скупа, Пасуљијаде, Гулашијаде, Гастро фестивала, Бурекџијаде, Сајма књига у Нишу, па до великог броја концерата и активности градских општина и удружења грађана, настојаћемо да подржавамо наше пријатеље, суграђане, комшије и верне потрошаче, што нам је и жеља и обавеза.